Рим Акчурин

**Рим Акчурин**, Рим Нязыф улы Акчурин (*Рим Нязыфович Акчурин*; *[[1983 ел]]ның [[18 июль|18 июле]], [[СССР]], [[РСФСР]], [[Мәскәү]]*) ― скульптор,  һәм Мәскәү скульпторлары берләшмәсе  әгъзасы. СССР халык артисты Мәхмүт Эсамбаевка Россиядә куелган беренче һәйкәл авторы. Татарстанның атказанган сәнгать эшлеклесе.

## Тәрҗемәи хәле
 
1983 елның 18 июлендә Мәскәүдә татар гаиләсендә туган. Әтисе гади авыл көтүчеләре гаиләсеннән чыккан, «Метрострой» торак-коммуналь хуҗалыгында ике смена эшләгән, әнисе гомере буе Федоров исемендәге операция клиникасында эшләгән. Рим ул вакытта биш көнлек бакчага йөргән.

Акчуриннар гаиләсе ― Одинцово районында танылган хәйриячеләр, алар Әфганстанда һәм локаль конфликтларда һәлак булган одинцоволыларга, Бөек Ватан сугышы геройларына, Одинцовоның мактаулы гражданнарына истәлек такталары әзерләүдә, ремонтлауда һәм төзүдә турыдан-туры катнашканнар .

С. Г. Строганов исемендәге Россия Дәүләт сәнгать-сәнәгать  тәмамлаган. 

 
## Иҗаты
«Дөнья халыклары биюләре» скульптура-архитектура комплексы авторы.

Мәскәү өлкәсендә 1941―1945 еллардагы Бөек Ватан сугышында һәлак булган сугышчыларга багышланган мемориаль комплекслар авторы. Мәскәүдә һәм Мәскәү өлкәсендә бакча-парк һәм монументаль-декоратив скульптуралар һәм фонтаннар авторы һәм башкаручысы.

Мәскәү өлкәсе «Сабантуй» милли-мәдәни бәйрәмнәре өчен ел саен үткәрелә торган күчмә бронза сын-символ авторы.

«Россия эзләнүе Россия-Франция» АРТ-проектында катнашучы.
 
Клод Моне, А. П. Чехов, Л. Н. Толстой, Габдулла Тукай (Домодево, 2018),  багышланган берничә хезмәт авторы һәм башкаручысы. 

Рус уйлап табучысы  (1728―1766) Бөек Новгородта куелган һәйкәл авторы (2011).

Көнчыгышны өйрәнүче танылган журналист Фәрит Сәйфелмөлековка (1930―2016) Данилов зиратының мөселман өлешендә куелган һәйкәл авторы (бронза, 2018, архитектор Нина Жернакова).

Совет разведчигы Исхак Әхмәровка (1901―1976) һәм аның хатыны Елена Әхмәровага (*Һелен Лаури*, 1910―1981) Химки зиратында кабер өстенә куелган һәйкәл авторы (2020).

Күпсанлы бөтенроссия, төбәкара, Мәскәү шәһәре һәм өлкәсе, шулай ук чит ил күргәзмәләрендә катнаша. 

Эшләре Россия, Италия, АКШ, Украинада шәхси коллекцияләрдә саклана.

2021 елның 27 апрелендә Татарстан Президенты (Рәис) Рөстәм Миңнехановның шагыйрь Габдулла Тукайның Арча районы Яңа Кырлай авылындагы музеенда зыялылар белән очрашуында катнашып, иҗади бәйгеләргә, грантларга республикадан читтә яшәүче татарларны да җәлеп итү мөмкинлеген сораган (президент хуплаган). Мәдәният министры Ирадә Әюпова Сара Садыйковага һәйкәлне Рим Акчурин белән куячакларын әйткән.

2023 елның ноябрендә Арча районы Апаз авылы зиратында кабер өстенә куелган Фатих Сибәгатуллин (1950―2022) һәйкәле авторы.

2025 елның 30 августында Казанның Толстой урамының 2001―2012 елларда Туфан Миңнуллин яшәгән 16А йорты диварына  куелган истәлек тактасы авторы.

## Бүләкләре, мактаулы исемнәре
* Мәскәү өлкәсе Мәдәният министрлыгының Рәхмәт хаты ― *Россия халыкларының мәдәниятен һәм сәнгатен саклап калуга һәм үстерүгә керткән зур өлеше һәм югары профессионализмы өчен* 
* Татарстан Республикасы Мәдәният министрлыгының Рәхмәт хаты 
* Бөек Новгород шәһәре мэрының Мактау грамотасы
* 2022 ― Татарстан Президенты Рәхмәте ― *югары сәнгати профессиональлеге һәм иҗтимагый эшчәнлеге өчен*
* Татарстанның атказанган сәнгать эшлеклесе һ.б.

## Шәхси тормышы
Яңа Мәскәү административ округы (Мәскәү)  бистәсендә (элекке Наро-Фоминск районы) яши.

2016 елдан – Одинцово шәһәре һәм Одинцово районы «Таһир» мөселман җәмгыяте рәисе (Мәскәү өлкәсе мөселманнары Диния нәзарәте)  .
## Искәрмәләр

## Сылтамалар
* Акчурин Рим Нязыфович.  tncmo.ru 

Төркем:Әлифба буенча рәссамнар
Төркем:Скульпторлар
Төркем:Россия скульпторлары
Төркем:Россия рәссамнары
Төркем:Строганов исемендәге Мәскәү сәнгать-сәнәгать академиясен тәмамлаучылар
Төркем:Мәскәү Рәссамнар берлеге әгъзалары
Төркем:Татарстанның атказанган сәнгать эшлеклеләре
Төркем:Мәскәү татарлары